NORAKSTS

|  |  |
| --- | --- |
| 23.02.2023. | Nr.2/26 |

**STARPGABALA STATUSA NOTEIKŠANA ZEMES VIENĪBAI**

**ZAĻUMU IELĀ 6A, JELGAVĀ**

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns), **PRET – nav**, **ATTURAS – nav**,

Zemes vienība Zaļumu ielā 6A, Jelgavā, ar aptuveno platību 236 m2 (kadastra apzīmējums 0900 029 0845) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai no bijušajiem zemes īpašniekiem vai viņu mantiniekiem un minētā zemes gabala piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme”, minētā zemes vienība piekrīt Jelgavas valstspilsētas pašvaldībai un ir reģistrējama Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2023. gada 7. februāra lēmumu Nr.2/3 “Zemes vienības Zaļumu ielā 6A, Jelgavā atbilstība starpgabala statusam”, minētā zemes vienība ir starpgabals, kura atsevišķa saimnieciskā izmantošana nav iespējama un tas pievienojams kādam no blakus esošiem nekustamajiem īpašumiem.

Ievērojot minēto, saskaņā ar Pašvaldību likumu 4.panta pirmās daļas 15.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu un pamatojoties uz Publiskas personas mantas atsavināšanas likuma 1.panta 11.punktu a)apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Noteikt starpgabala statusu zemes vienībai Zaļumu ielā 6A, Jelgavā (kadastra apzīmējums 0900 029 0845).
2. Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentam reģistrēt lēmuma pirmajā punktā minēto starpgabalu Zemgales rajona tiesas zemesgrāmatā uz Jelgavas valstspilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. februārī